การรับประทานบลูเบอร์รี่เป็นประจำ อาจช่วยพัฒนาความทรงจำได้
มีคำพูดเก่าแก่ของฝรั่งบอกไว้ว่า กินแอ๊ปเปิ้ลวันละผล ช่วยลดความเจ็บป่วย ช่วยให้ห่างไกลหมอได้ แต่รายงานฉบับใหม่ในสหรัฐบอกว่า ไม่ใช่แค่แอ๊
ในขณะที่อายุเฉลี่ยประชากรโลกในปัจจุบันกำลังเพิ่มขึ้นเรื่อยๆ ซึ่งหมายถึงปัญหาการสูญเสียความทรงจำ หรือโรคความจำเสื่อมอย่างเช่นโรคอัลไซเมอร์ส ก็กำลังเพิ่มขึ้นด้วยเช่นกันนั้น การค้นพบว่าบลูเบอร์รี่ มีประโยชน์ต่อการพัฒนาความทรงจำถือว่าการค้นพบที่สำคัฐอย่างหนึ่งทีเดียว ผู้ช่วยศาสตราจารย์RobertKrikorian แห่งศูนย์สุขภาพ มหาวิทยาลัยซินซินเนติในสหรัฐ ระบุว่าปัจจุบันมีผู้ป่วยโรคอัลไซเมอร์สในสหรัฐราว 5 ล้านคน และคาดว่าจะเพิ่มขึ้นเป็น 16ล้านคนภายในเวลา 40 ปีข้างหน้า ผู้ช่วยศาสตราจารย์ Krikorianพยายามศึกษาหาวิธีช่วยผู้ป่วยเหล่านั้นและจากการทดลองโดยให้ผู้สูงอายุที่เริ่มมีอาการหลงๆ ลืมๆรับประทานน้ำบลูเบอร์รี่คั้นสดทุกวัน วันละ 2 แก้วเป็นเวลา 3 เดือนติดต่อกันพบว่าผู้สูงอายุเหล่านั้น มีความทรงจำที่ดีขึ้น อาจารย์ Krikorian จึงเชื่อว่า ผลบลูเบอร์รี่ดิบๆ จึงน่าจะมีประโยชน์ต่อผู้ป่วยโรคความจำเสื่อมเช่นเดียวกัน และนอกจากบลูเบอร์รี่แล้ว นักวิจัยท่านนี้ยังทดลองให้ผู้สูงอายุดื่มน้ำองุ่นคั้นสดด้วย โดยเชื่อว่าทั้งองุ่นและบลูเบอร์รี่มีสารอินทรีย์ polyphenols ในระดับสูง สารนี้มักจะพบในผัก และผลไม้ที่มีสารต่อต้านอนุมูลอิสระและมีสรรพคุณในการต่อต้านอาการอักเสบต่างๆ โดยสารประกอบอย่างหนึ่ง ที่พบในสารอินทรีย์polyphenols นี้ สามารถเพิ่มสัญญาณ หรือกระตุ้นเส้นประสาทในสมองได้จึงช่วยพัฒนาความทรงจำและความคิดได้ดี อย่างไรก็ตามแม้จะยังไม่มีหนทางรักษาโรคอัลไซเมอร์ส อย่างได้ผลชัดเจนนั้น ผู้ช่วยศาสตราจารย์ Krikorian กล่าวว่าการหาวิธีเพิ่มสัญญาณ หรือกระตุ้นเส้นประสาทสมอง จึงเป็นทางเลือกที่ดีที่สุดในขณะนี้นักวิจัยท่านนี้ มีแผนจะทำการทดลองประโยชน์ของบลูเบอร์รี่เพิ่มเติมโดยใช้กลุ่มตัวอย่างมากขึ้นและใช้เวลานานขึ้น โดยผลการวิจัยที่ว่านี้ ตีพิมพ์อยู่ในวารสารด้านโภชนาศาสตร์เคมีและการเกษตรของสมาคมเคมีอเมริกัน สำหรับท่านที่อาจจะลืมว่าผลไม้ใดกันแน่ที่มีประโยชน์ต่อความทรงจำ ก็ลองใช้วิธีท่องจำดูได้ว่า Memory-Blueberry รับรองไม่ลืมแน่